

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 30.jūnijā  **Nr.453**

 (prot. Nr.22, 41.§)

**Par finansiālā atbalsta sniegšanu centralizēto ūdenssaimniecības tīklu būvniecībai**

Pamatojoties uz likuma “Par pašvaldībām” 14.panta pirmās daļas 1.punktu, 21.panta pirmās daļas 2.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 48.punktu, ņemot vērā iedzīvotāju lūgumus, ar mērķi nodrošināt sabiedrisko pakalpojumu sniegšanu vismaz 27 iedzīvotajiem, pamatojoties uz SIA “Daugavpils ūdens” veiktās iepirkuma procedūras “Ūdenssaimniecības tīklu paplašināšanas būvdarbi Daugavpilī”, identifikācijas numurs DŪ-2022/7, rezultātiem 2.iepirkuma daļā “Centralizēto kanalizācijas tīklu un ūdensvada pievadu būvniecība Siguldas ielā posmā no Grodņas ielas līdz Siguldas ielai 51, Daugavpilī” un 4.iepirkuma daļā “Centralizēto kanalizācijas tīklu būvniecība Kauņas ielā posmā no Miera ielas līdz Kauņas ielai 52, Daugavpilī” (turpmāk – projekts), ievērojot projekta atbilstību Daugavpils valstspilsētas un Augšdaugavas novada attīstības programmai 2022.-2027.gadam (ar 2022.gada 31.maija Daugavpils domes lēmumu Nr.360 apstiprinātā “Investīciju plāna 2022.-2024.gadam Daugavpils” pozīcija Nr.226 “Centralizēto kanalizācijas tīklu būvniecība Siguldas ielā (no Grodņas ielas līdz Siguldas ielai 51) un Kauņas ielā (no Miera ielas līdz Kauņas ielai 54)”), ņemot vērā Daugavpils domes Finanšu komitejas 2022.gada 30.jūnija sēdes protokolu, atklāti balsojot: PAR – 10 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, M.Lavrenovs, I.Prelatovs, V.Sporāne-Hudojana, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt sabiedrības ar ierobežotu atbildību „Daugavpils ūdens” projektu „“Ūdenssaimniecības tīklu paplašināšanas būvdarbi Daugavpilī” un piešķirt 113 654 EUR (viens simts trīspadsmit tūkstoši seši simti piecdesmit četri eiro) centralizēto kanalizācijas tīklu un ūdensvada pievadu būvniecībai Siguldas ielā posmā no Grodņas ielas līdz Siguldas ielai 51, Daugavpilī un centralizēto kanalizācijas tīklu būvniecībai Kauņas ielā posmā no Miera ielas līdz Kauņas ielai 52, Daugavpilī.
2. Projekta finansēšanai veikt ieguldījumu sabiedrības ar ierobežotu atbildību „Daugavpils ūdens” (reģistrācijas Nr.41503002432, juridiskā adrese: Ūdensvada iela 3, Daugavpils, LV – 5401) pamatkapitālā 2022.gadā.
3. Uzdot sabiedrībai ar ierobežotu atbildību „Daugavpils ūdens” iesniegt dalībnieku sapulcei pamatkapitāla palielināšanas noteikumus un statūtu grozījumus.
4. Veikt grozījumus 2022.gada 28.janvāra Saistošajos noteikumos Nr.8 „Par Daugavpils valstspilsētas pašvaldības budžetu 2022.gadam” un palielināt Daugavpils valstspilsētas pašvaldības pamatbudžetā plānotos iedzīvotāju ienākuma nodokļa ieņēmumus 113654 EUR (viens simts trīspadsmit tūkstoši seši simti piecdesmit četri *eiro* 00 *centi*) apmērā.
5. Apstiprināt Daugavpils pilsētas domes pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumus 2022.gadam, saskaņā ar pielikumu.

 6. Lēmuma izpildi kontrolē Daugavpils pilsētas domes izpilddirektore Sabīne Šņepste.

Pielikumā: Daugavpils pilsētas domes pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2022.gadam.

Domes priekšsēdētājs *(personiskais paraksts)* A.Elksniņš